Official Journal L 109 , 20/04/1989 P. 0025 - 0037

Finnish special edition: Chapter 13 Volume 18 P. 0211

Swedish special edition: Chapter 13 Volume 18 P. 0211



KOMISJONI DIREKTIIV, 28. märts 1989, millega kohandatakse tehnika arenguga nõukogu direktiivi 76/759/EMÜ mootorsõidukite ja nende haagiste suunatulelaternaid käsitlevate liikmesriikide õigusaktide ühtlustamise kohta (89/277/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta,[1] viimati muudetud direktiiviga 87/403/EMÜ,[2] eriti selle artiklit 11, võttes arvesse nõukogu 27. juuli 1976. aasta direktiivi 76/759/EMÜ mootorsõidukite ja nende haagiste suunatulelaternaid käsitlevate liikmesriikide õigusaktide ühtlustamise kohta,[3] viimati muudetud direktiiviga 87/354/EMÜ,[4] eriti selle artiklit 10, ning arvestades, et: kogemustele tuginedes ja praegust tehnika taset arvestades on võimalik teatavaid nõudeid täiustada ja tegelike liiklusoludega paremini kohandada, tõstes sellega sõidukikasutajate ja teiste liiklejate turvalisust; käesoleva direktiiviga ettenähtud meetmed on kooskõlas mootorsõidukisektoris tehniliste kaubandustõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/759/EMÜ lisasid muudetakse vastavalt käesoleva direktiivi lisale. Artikkel 2 1. Alates 1. oktoobrist 1989 ei tohi ükski liikmesriik: a) - keelduda sõidukitüübile EMÜ tüübikinnituse andmisest, direktiivi 70/156/EMÜ artikli 10 lõike 1 viimases taandes osutatud dokumendi väljastamisest ega siseriikliku tüübikinnituse andmisest ega - keelata sõidukite kasutuselevõtmist suunatulelaternatega seotud põhjustel, kui viimased vastavad käesoleva direktiivi sätetele; b) - keelduda nimetatud suunatulelaternate puhul osa EMÜ tüübikinnituse või siseriikliku tüübikinnituse andmisest, kui need suunatulelaternad vastavad käesoleva direktiivi sätetele, ega - keelata suunatulelaternate turuletoomist, kui need kannavad vastavalt käesoleva direktiivi sätetele väljastatud osa EMÜ tüübikinnitusmärki. 2. Alates 1. oktoobrist 1991: a) - ei väljasta liikmesriigid enam nõukogu direktiivi 70/156/EMÜ artikli 10 lõike 1 viimases taandes osutatud dokumenti sõidukitüübile, mille puhul suunatulelaternad ei vasta käesoleva direktiivi sätetele; - võivad liikmesriigid keelduda siseriikliku tüübikinnituse andmisest sõidukitüübile, mille puhul nimetatud suunatulelaternad ei vasta käesoleva direktiivi sätetele; b) - ei anna liikmesriigid enam suunatulelaternatele osa EMÜ tüübikinnitust, kui need ei vasta käesoleva direktiivi sätetele; - võivad liikmesriigid keelduda osa siseriikliku tüübikinnituse andmisest nimetatud suunatulelaternatele, kui need ei vasta käesoleva direktiivi sätetele. Sellest olenemata lükkub kõnealune kuupäev viiendasse kategooriasse kuuluvate suunatulelaternate osa EMÜ tüübikinnituse puhul edasi 1. oktoobrini 1993. 3. Alates 1. oktoobrist 1995 võivad liikmesriigid keelata selliste sõidukite kasutamise, mille suunatulelaternad ei vasta käesoleva direktiivi sätetele, samuti võivad nad keelata selliste suunatulelaternate turuletoomise, mis ei kanna vastavalt käesoleva direktiivi sätetele väljastatud tüübikinnitusmärki. 4. Olenemata lõike 2 punktist b jätkavad liikmesriigid suunatulelaternatele direktiivi 76/759/EMÜ kohaselt antud osa EMÜ tüübikinnituse tunnistamist selliste seadmete puhul, mis on ette nähtud juba ringluses olevatele sõidukitele paigaldamiseks, ning võivad anda suunatulelaternatele vastavalt direktiivile 76/759/EMÜ osa EMÜ tüübikinnituse tingimusel, et kõnealused seadmed on ette nähtud kasutamiseks ringluses olevate sõidukite varuosadena ning nimetatud seadmete puhul ei ole tehniliselt võimalik saavutada vastavust käesoleva direktiivi sätetega. Artikkel 3 Artikli 2 sätteid ei kohaldata, kui need on vastuolus komisjoni 28. märtsi 1989. aasta direktiivi 89/278/EMÜ (millega kohandatakse tehnika arenguga nõukogu direktiivi 76/756/EMÜ mootorsõidukite ja nende haagiste valgustus- ja valgussignaalseadmete paigaldamist käsitlevate liikmesriikide õigusaktide ühtlustamise kohta)[5] artikli 2 lõigetega 2, 3 ja 4. Artikkel 4 Liikmesriigid jõustavad käesoleva direktiivi järgimiseks vajalikud õigusnormid hiljemalt 30. septembril 1989. Liikmesriigid teatavad sellest viivitamata komisjonile. Artikkel 5 Käesolev direktiiv on adresseeritud liikmesriikidele. Brüssel, 28. märts 1989 Komisjoni nimel asepresident Martin BANGEMANN LISA 0 lisa muudetakse järgmiselt: Punktid 1 ja 1.1 asendatakse järgmiste punktidega 1 ja 1.1-1.2.3: "1. MÕISTED 1.1. Käesolevas direktiivis kohaldatakse järgmiste mõistete puhul direktiivis 76/756/EMÜ sätestatud määratlust: - suunatulelatern, - latern, - valgusallikas hõõglampide puhul, - sõltumatud laternad, - grupeeritud laternad, - kombineeritud laternad, - vastastikku ühendatud laternad, - seade, - üheotstarbeline latern, - muu märgutulelaterna kui helkuri valgusava, - nähtav pind, - valgust kiirgav pind, - nulltelg, - nullkese, - üksiklatern, - kaks laternat või paarisarv laternaid. 1.2. Suunatulelaterna tüüp Suunatulelaterna tüüp - laternad, mis ei erine üksteisest järgmiste oluliste näitajate poolest: 1.2.1. Mark või kaubamärk. 1.2.2. Optilise süsteemi näitajad (valgustugevus, valguse jaotumisnurk jms). 1.2.3. Suunatulelaterna kategooria." Punktis 6.1 toodud tabel asendatakse järgmisega: "Suunatulelaterna kategooria1 Minimaalne valgustugevus (cd) Maksimaalne valgustugevus (cd), kui laternat kasutatakse: Kahest laternast koosneva komplekti puhul kokku (vt III lisa punkt 4.3.3) üksiklaternana üksiklaternana, mis kannab tähist "D" (vt III lisa punkt 4.3.3) 1 175 7002 4902 9802 1a 250 8002 5602 1 1202 1b 400 8602 6002 1 2002 2a 50 200 140 280 2b päeval 175 7002 4902 9802 öösel 40 1202 842 1682 5 0,6 200 140 280 1 Eri kategooriatesse kuuluvate eesmiste suunatulelaternate paigaldamist mootorsõidukitele ja nende haagistele reguleeritakse valgustus- ja valgussignaalseadmete paigaldamist käsitleva direktiiviga 76/756/EMÜ. 2 Kahest laternast koosneva komplekti maksimaalse valgustugevuse koguväärtus saadakse üksiklaterna suhtes sätestatud väärtuse korrutamisel koefitsiendiga 1,4. Kui kaks üheotstarbelist sama funktsiooniga laternat on olenemata nende identsusest grupeeritud üheks seadmeks nii, et nende valgusavade projektsioonid sõiduki keskpikitasapinnaga risti asetseval vertikaaltasapinnal katavad vähemalt 60 % nimetatud valgusavade projektsioone ümbritseva väikseima ristküliku pindalast, käsitletakse laternate komplekti sõidukile paigaldamisel üksiklaternana. Sellisel juhul peab kumbki üheotstarbeline latern vastama minimaalseile nõutud valgustugevuse väärtustele ning kaks üheaegselt kasutatavat laternat ei tohi ületada maksimaalseid lubatud valgustugevuse väärtusi (tabeli viimane veerg). Enam kui ühe valgusallikaga üksiklaterna puhul: - peab latern ühe valgusallika häire korral vastama minimaalsele nõutud valgustugevuse väärtusele ning - kõigi valgusallikate töötamise korral võib üheotstarbelise laterna suhtes sätestatud maksimaalset valgustugevust ületada tingimusel, et latern ei kanna tähist "D" ning kahest laternast koosneva komplekti suhtes sätestatud maksimaalset valgustugevust (tabeli viimane veerg) ei ületata." Punkti 6.2.1 järel lisatakse järgmine uus punkt 6.2.1.1: "6.2.1.1. vastupidiselt punktide 6.2 ja 6.2.1 sätetele on viiendasse kategooriasse kuuluvate tagapool paiknevate suunatulelaternate puhul kõikidel I lisas sätestatud väljadel nõutav miinimumväärtus 0,6 cd;" Punktid 6.2.3.1 ja 6.2.3.2 asendatakse järgmisega: "6.2.3.1. peab kiiratava valguse tugevus I lisa joonistel määratletud väljade kõikides osades olema kategooria 1b seadmete puhul vähemalt 0,7 cd, kategooriate 1, 1a ja 2a ning kategooria 2b (päeval) seadmete puhul vähemalt 0,3 cd ning kategooria 2b (öösel) seadmete puhul vähemalt 0,07 cd; 6.2.3.2. ei tohi kategooriate 1 ja 2b (öösel) seadmete puhul kiiratava valguse tugevus väljaspool mõõtmispunktidega 10° H ja 10° V piiratud ala (10° välja) ületada järgmisi väärtusi: Suunatulelaterna kategooria Maksimumväärtused (cd) väljaspool 10° välja Üksiklatern Üksiklatern, mis kannab tähist "D" (vt III lisa punkt 4.3.3) Kahest laternast koosneva komplekti puhul kokku (vt III lisa punkt 4.3.3) 2b öösel 100 70 140 1 400 280 560 10° välja piiride ( 10° H ja 10° V) ning 5° välja piiride ( 5° H ja 5° V) vahel kasvavad maksimumväärtused lineaarselt kuni punktis 6.1 sätestatud väärtusteni; 6.2.3.3. ei tohi kategooriate 1a ja 1b seadmete puhul kiiratava valguse tugevus väljaspool mõõtmispunktidega 15° H ja 15° V piiratud ala (15° välja) ületada järgmisi väärtusi: Suunatulelaterna kategooria Maksimumväärtused (cd) väljaspool 15° välja Üksiklatern Üksiklatern, mis kannab tähist "D" (vt III lisa punkt 4.3.3) Kahest laternast koosneva komplekti puhul kokku (vt III lisa punkt 4.3.3) 1a 250 175 350 1b 400 280 560 15° välja piiride ( 15° H ja 15° V) ning 5° välja piiride ( 5° H ja 5° V) vahel kasvavad valgustugevuse maksimaalsed lubatud väärtused lineaarselt kuni punktis 6.1 sätestatud väärtusteni;" Punkt 6.2.3.3 nimetatakse ümber punktiks 6.2.3.4. Punkt 6.3 asendatakse järgmisega: "6.3. Valgustugevuse mõõtmisel põleb/põlevad hõõglamp/hõõglambid pidevalt." Punkti 6.3 järel lisatakse järgmine uus punkt 6.4: "6.4. Kategooria 2b seadmete puhul tuleb mõõta viivitust vooluringi sulgemise hetke ja selle hetke vahel, mil nullteljel mõõdetav valgustugevus jõuab 90 %ni eespool punkti 6.3 kohaselt mõõdetud väärtusest, nii päevastes kui öistes kasutustingimustes. Öistes kasutustingimustes mõõdetud aeg ei tohi olla pikem kui päevastes kasutustingimustes mõõdetud aeg." Punkt 6.4 nimetatakse ümber punktiks 6.5. Punkti 7.1 järel lisatakse järgmine uus punkt 7.2: "7.2. Sellest olenemata peab kategooria 2b suunatulelaternate puhul, mille juures kasutatakse lisasüsteemi* öiseks kasutamiseks vajaliku valgustugevuse saavutamiseks, olema öise valgustugevuse mõõtmiseks süsteemile rakendatav pinge võrdne päevase valgustugevuse mõõtmiseks hõõglambile rakendatava pingega." _____________________ * Kõnealuse lisaseadme töötamis- ja paigaldamistingimused määratletakse erisätetega. Punkt 7.2 asendatakse järgmise punktiga 7.3: "7.3. Valgussignaalseadme valgusava vertikaalsed ja horisontaalsed servad tuleb kindlaks määrata ja mõõtmestada nullkeskme suhtes." Punkt 8 asendatakse järgmisega: "8. Kiiratava valguse värvus Kiiratava valguse värvus peab jääma V lisas sätestatud koordinaatide piiresse." I lisa asendatakse järgmisega: "I LISA SUUNATULELATERNATE KATEGOORIAD: NENDESSE KATEGOORIATESSE KUULUVATE SUUNATULELATERNATE VALGUSE RUUMIS JAOTUMISE NÕUTAVAD MIINIMUMNURGAD[6] Suunatulelaternate valguse ruumis jaotumise vertikaalsed miinimumnurgad on kõikidel juhtudel 15° üleval- ja 15° allpool horisontaaljoont. Valguse ruumis jaotumise horisontaalsed miinimumnurgad: Kategooriad 1, 1a ja 1b: Sõiduki eesmised suunatulelaternad. nulltelg sõiduk [image] Kategooria 2a: Sõiduki tagumised ühe valgustugevusrežiimiga suunatulelaternad. Kategooria 2b: Sõiduki tagumised kahe valgustugevusrežiimiga suunatulelaternad. nulltelg sõiduk [image] Viies kategooria: Külgmised lisasuunatulelaternad sõidukile, mis on varustatud ka kategooriate 1, 1a või 1b ning 2a või 2b suunatulelaternatega. nulltelg sõiduk [image] II lisa muudetakse järgmiselt. Punkt 1 asendatakse järgmisega: "1. Seade* kuulub - esimesse kategooriasse - kategooriasse 1a - kategooriasse 1b - kategooriasse 2a - kategooriasse 2b - viiendasse kategooriasse ja seda võib/ei või* kasutada kahest laternast koosnevas komplektis." Punkti 1 järel lisatakse järgmine uus punkt 2: "2. Kategooria 2b suunatulelaternate puhul märkige öise valgustugevuse saavutamiseks kasutatud süsteem (põhinäitajad) " Punktid 2-12 nimetatakse ümber punktideks 3-13. Punkti 13 järel lisatakse järgmine uus punkt 14: "14. Osa tüübikinnitus antud kasutamiseks ainult kasutuselolevate sõidukite varuosana: jah/ei*." Punktid 14-18 nimetatakse ümber punktideks 15-19. III lisa muudetakse järgmiselt. Punkt 1.2.1 asendatakse järgmisega: "1.2.1. teave suunatulelaterna kuulumise kohta kategooriasse 1, 1a, 1b, 2 või 5 ja selle kuulumisel teise kategooriasse teave selle kohta, kas see on üherežiimne (kategooria 2a) või kaherežiimne (kategooria 2b), ning lisaks sellele teave selle kohta, kas suunatulelaternat võib kasutada ka kahest sama kategooria laternast koosnevas komplektis;" Punkt 1.2.3 asendatakse järgmisega: "1.2.3. piisavalt üksikasjalikud joonised (kolmes eksemplaris), mis võimaldavad kindlaks määrata seadme tüübi ja kategooria ning millel on geomeetriliselt kujutatud seadme sõidukile paigaldamise asend, katsetustes nullteljena kasutatav vaatlustelg (horisontaalnurk H = 0°, vertikaalnurk V = 0°), katsetustes nullkeskmena kasutatav punkt, valgusava vertikaalsed ja horisontaalsed puutujad ning nende kaugused laterna nullkeskmest. Kategooriasse 2b kuuluva suunatulelaterna puhul joonis ja kaherežiimsust võimaldava süsteemi omaduste kirjeldus;" Punkti 1.2.4 lõpp on järgmine: "1.2.4. ... Kategooriasse 2b kuuluva suunatulelaterna puhul peab taotlusele olema lisatud ka kaherežiimsust võimaldava süsteemi osade kaks näidist." Punktidele 3.2 lisatakse järgmine lõik: "Eri kategooriate suunatulelaternatel võib olla üks tüübikinnitusnumber, kui need moodustavad komplekti." Punktides 3.3 asendatakse sõnad "suunatulelaternast ja muudest laternatest" tekstiga "muude laternatega grupeeritud, kombineeritud või vastastikku ühendatud suunatulelaternast" ning sõna "tüübikinnitusmärgi" asendatakse sõnaga "tüübikinnitusnumbri". Punkt 4.2 asendatakse järgmisega: "4.2. See märk koosneb ristkülikuga ümbritsetud e-tähest, millele järgneb/järgnevad tüübikinnituse andnud liikmesriigi number või eraldustähed: 1 - Saksamaa, 2 - Prantsusmaa, 3 - Itaalia, 4 - Madalmaad, 6 - Belgia, 9 - Hispaania, 11 - Ühendkuningriik, 13 - Luksemburg, 18 - Taani, 21 - Portugal, EL - Kreeka, IRL - Iirimaa. Märgil peab olema ka osa EMÜ tüübikinnitusnumber, mis vastab kõnealuse suunatulelaterna tüübile väljastatud osa EMÜ tüübikinnitustunnistuse numbrile (vt I lisa) ning mille ees on kaks numbrit, mis tähistavad EMÜ tüübikinnituse andmise kuupäeva seisuga direktiivis 76/759/EMÜ tehtud viimase olulise muudatuse järjekorranumbrit. Käesoleva direktiivi puhul on järjekorranumber 01." Punkt 4.3.1 asendatakse järgmisega: "4.3.1. ristküliku kohale üks või mitu järgmistest tähistest: 1, 1a, 1b, 2a, 2b või 5, olenevalt sellest, kas seade kuulub ühte või mitmesse järgmistest kategooriatest: 1, 1a, 1b, 2a, 2b või 5, nagu on osutatud punktis 1.2.1;" Punkti 4.3.2 teine lause asendatakse järgmisega: "Nool on suunatud kategooriate 1, 1a, 1b, 2a ja 2 b seadmete puhul sõidukist eemale ning viienda kategooria seadmete puhul sõiduki esiosa poole (vt 3. liide);" Punkti 4.3.2 järel lisatakse järgmine uus punkt 4.3.3: "4.3.3. seadmete puhul, mida võib kasutada üksiklaternana või kahest laternast koosneva komplekti osana, täiendav D-täht punktis 4.3.1 nimetatud tähisest paremale." Punkt 4.6 asendatakse järgmisega: "4.6. Osa EMÜ tüübikinnitusmärgi näidised sõltumatu laterna puhul on esitatud 1. liites." Punkt 4.7 asendatakse järgmisega: "4.7. Punkti 3.3 alusel ühise osa EMÜ tüübikinnitusnumbri väljastamise korral muude laternatega grupeeritud, kombineeritud või vastastikku ühendatud suunatulelaternast koosnevale valgustus- ja valgussignaalseadme tüübile võib seadmele kanda ühe osa EMÜ tüübikinnitusmärgi, mis koosneb: - ristkülikuga ümbritsetud e-tähest, millele järgneb/järgnevad tüübikinnituse andnud liikmesriigi eraldusnumber või eraldustähed, - osa EMÜ tüübikinnitusnumbrist ja vajaduse korral asjakohasest noolest." Punkti 4.7 järel lisatakse järgmised uued punktid: "4.7.1. Osa EMÜ tüübikinnitusmärgi asukoht grupeeritud, kombineeritud või vastastikku ühendatud laternate puhul ei ole oluline eeldusel, et: 4.7.1.1. see on pärast laternate paigaldamist nähtav; 4.7.1.2. ühtegi grupeeritud, kombineeritud või vastastikku ühendatud laternate valgust ülekandvat osa ei saa eemaldada, eemaldamata samaaegselt osa EMÜ tüübikinnitusmärki. 4.7.2. Iga osa EMÜ tüübikinnituse andmise aluseks olnud direktiivile vastav laterna tunnusmärk koos punkti 4.2 viimases taandes osutatud kahe numbriga ning vajaduse korral täiendava D-tähega kantakse kas: 4.7.2.1. asjakohasele valgust kiirgavale pinnale või 4.7.2.2. laternate grupile selliselt, et iga latern grupeeritud, kombineeritud või vastastikku ühendatud laternatest oleks selgesti identifitseeritav." Punkti 4.8 järel lisatakse järgmine uus punkt 4.9: "4.9. Muude laternatega grupeeritud, kombineeritud või vastastikku ühendatud laterna osa EMÜ tüübikinnitusmärgi näidised on esitatud 2. liites." Liide asendatakse järgmiste liidetega 1, 2 ja 3: "1. liide OSA EMÜ TÜÜBIKINNITUSMÄRKIDE NÄIDISED Joonis 1 [image] Joonisel kujutatud osa EMÜ tüübikinnitusmärgiga seade on viiendasse kategooriasse kuuluv suunatulelatern, mis on tüübikinnituse saanud Saksamaal (e 1) ning kannab numbrit 011471. Nool näitab ainult sõiduki ühele küljele paigaldatava seadme paigaldamise asendit. Nool on suunatud sõiduki esiosa poole. Joonis 2 [image] Joonisel kujutatud osa EMÜ tüübikinnitusmärgiga seade on kategooriasse 2a kuuluv suunatulelatern, mis on tüübikinnituse saanud Kreekas (e EL) ja kannab numbrit 01390 ning mida võib kasutada ka kahest laternast koosneva komplekti osana (D-täht). Nool on suunatud sõidukist eemale. Joonis 3 [image] Joonisel kujutatud osa EMÜ tüübikinnitusmärgiga seade on kategooriasse 1a kuuluv suunatulelatern (kasutamiseks 20 mm kuni 40 mm kaugusel esilaternast), mis on tüübikinnituse saanud Itaalias (e 3) ja kannab numbrit 012248. Nool on suunatud sõidukist eemale. 2. liide Lihtsustatud märgistamise näidised grupeeritud, kombineeritud või vastastikku ühendatud laternate puhul, kus kaks või enam laternat moodustavad ühe ja sama komplekti osa Näidis A [image] Näidis B [image] Näidis C [image] Märkus: eespool toodud näidiste puhul kujutavad vertikaal- ja horisontaaljooned laternaüksuse üldkuju ega moodusta osa tüübikinnitusmärgi osa. Kolm eespool toodud osa EMÜ tüübikinnitusmärgi näidist, nimelt näidised A, B ja C, kujutavad kolme võimalikku märgistamisviisi valgustusseadme puhul, milles kaks või enam laternat moodustavad ühe ja sama grupeeritud, kombineeritud või vastastikku ühendatud laternatest koosneva komplekti osa. Need näitavad, et kõnealune seade on saanud EMÜ tüübikinnituse Madalmaades (e 4) ja kannab numbrit 3333 ning koosneb: - IA klassi helkurist, mis on saanud EMÜ tüübikinnituse vastavalt direktiivile 76/757/EMÜ, - kategooria 2a tagumisest suunatulelaternast, mis on saanud EMÜ tüübikinnituse vastavalt käesoleva direktiivi sätetele, - punasest tagumisest ääretulelaternast (R), mis on saanud EMÜ tüübikinnituse vastavalt direktiivile 76/758/EMÜ, - tagumisest udutulelaternast (F), mis on saanud EMÜ tüübikinnituse vastavalt direktiivile 77/538/EMÜ, - tagurdustulelaternast (AR), mis on saanud EMÜ tüübikinnituse vastavalt direktiivile 77/539/EMÜ, - piduritulelaternast (S1), mis on saanud EMÜ tüübikinnituse vastavalt direktiivile 76/758/EMÜ. 3. liide Suund, mida osa EMÜ tüübikinnitusmärgile kantud nooled näitavad olenevalt seadme kategooriast Viies kategooria Kategooriad 1, 1a ja 1b Kategooriad 2a ja 2b" [image] IV lisa muudetakse järgmiselt. Punktid 2.2-2.2.2 asendatakse järgmisega: "2.2. Valguse ruumis jaotumise välja piires, mida on kirjeldatud punktis 2 ja mida joonisel kujutatakse ruutvõrguna, peaks valguse jaotumine olema ligikaudselt ühtlane, st ruutvõrgu joontega piiratud välja osa igas suunas peab valgustugevus olema vähemalt võrdne kõnealust suunda ümbritsevate ruutvõrgu joonte puhul antud madalaima minimaalse protsentuaalse väärtusega." V lisa muudetakse järgmiselt. Arv "2 854 K" asendatakse arvuga "2 856 K". Saksakeelses, hollandikeelses, ... tekstis on Rahvusvahelise Valgustuskomisjoni lühend "CIE". [1] EÜT L 42, 23.2.1970, lk 1. [2] EÜT L 220, 8.8.1987, lk 44. [3] EÜT L 262, 27.9.1976, lk 71. [4] EÜT L 192, 11.7.1987, lk 43. [5] EÜT L 109, 20.4.1989, lk 38. [6] Joonistel kujutatud nurgad vastavad sõiduki paremale küljele paigaldamiseks ettenähtud seadmetele. Joonistel toodud nooled on suunatud sõiduki esiosa poole."